b"\n_START_ARTICLE_\nRoberto Carlos da Silva\n_START_SECTION_\nBiografia\n_START_PARAGRAPH_\nVa n\xc3\xa9ixer el 10 d'abril de 1973 a Gar\xc3\xa7a, Sao Paulo (Brasil). Comen\xc3\xa7\xc3\xa0 a jugar a l'Uni\xc3\xa3o S\xc3\xa3o Jo\xc3\xa3o, el 1990, a un barri humil de Sao Paulo. Amb 14 anys ja jugava amb el primer equip, i amb 16, debut\xc3\xa0 amb la selecci\xc3\xb3 sub-20 del Brasil. Va fitxar pel Palmeiras, i amb 18 anys ja era titular a la selecci\xc3\xb3 absoluta de Brasil._NEWLINE_El 1995 va marxar a Europa per fitxar per l'Inter de Mil\xc3\xa0 on va jugar un any, abans de fitxar pel Real Madrid CF, on va disputar 11 temporades, sent el jugador estranger amb m\xc3\xa9s partits disputats amb la samarreta blanca._NEWLINE_El 2 d'agost de 2005 va adquirir la doble nacionalitat espanyola i brasilera i al final de la temporada 2006-07 va concloure la seva etapa al Reial Madrid, despr\xc3\xa9s d'haver-hi guanyat quatre lligues i tres Champions League, i va fitxar pel Fenerbah\xc3\xa7e SK turc. Actualment es troba retirat de la selecci\xc3\xb3 brasilera._NEWLINE_Amb la selecci\xc3\xb3 del Brasil disput\xc3\xa0 els Mundials de 1998, 2002 i 2006."